Diari Oficial de la Generalitat Valenciana


Sumari del DOGV 9621, del 20-06-2023 (2023/6836)

Extracte de la Resolució d'1 de juny de 2023, del vicerector de Comunicació i Internacionalització, en virtut de les competències delegades pel rector mitjançant la Resolució de 27 de juliol del 2021, per la qual es convoquen les beques del programa «València Coopera» 2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9621

Data del DOGV
:   20-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6836


Data del document
:   01-06-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * ajuda pública

Extracte de la Resolució d'1 de juny de 2023, del vicerector de Comunicació i Internacionalització, en virtut de les competències delegades pel rector mitjançant la Resolució de 27 de juliol del 2021, per la qual es convoquen les beques del programa «València Coopera» 2023. [2023/6836]  
BDNS (identif.): 703082.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/703082)  
  
Primer. Persones beneficiàries  
La persona sol·licitant ha d'estar matriculada en una titulació oficial de la UPV, grau o màster, durant el període en què se sol·licita i durant el qual es gaudeix de l'ajuda, o bé ha d'haver acabat aquests estudis en els cursos 2021-2022 o 2022-2023.  
A més, poden participar en «València Coopera» les persones matriculades en un programa de doctorat de la UPV, tant en el període en el qual se sol·licita l'ajuda com en el que se'n gaudeix.  
  
Segon. Finalitat  
«València Coopera» 2023 és un programa de mobilitat internacional finançat per l'Ajuntament de València, destinat a alumnat de grau o de màster oficial de la Universitat Politècnica de València i a aquelles persones que van finalitzar els seus estudis de grau, màster o doctorat oficial en la UPV en els cursos 2021-2022 o 2022-2023, per a la participació en programes i projectes de cooperació al desenvolupament en països d'Àfrica, Àsia i Llatinoamèrica, en col·laboració amb universitats, organitzacions no governamentals de desenvolupament, organismes internacionals, entitats socials i altres actors del sistema internacional de cooperació al desenvolupament.  
  
Tercer. Bases reguladores  
Accessibles en http://www.upv.es/entidades/CCD/infoweb/ccd/info/996319normalv.html  
  
Quart. Import  
Amb caràcter general, l'ajuda econòmica finançada por el programa «València Coopera» és la següent:  
- Viatge (bitllets de transport, vacunes i visats): 1.100 euros  
  
- Ajuda per a allotjament i manutenció: 450 euros al mes  
- Assegurança mèdica  
  
Cinqué. Termini de presentació de sol·licituds  
El termini de lliurament de les sol·licituds signades comença el mateix dia de la publicació de l'extracte de la convocatòria en el DOGV i finalitza el 26 de juny 2023 per a la modalitat A, i el 3 de juliol de 2023 per a la modalitat B.  
En cas que queden places desertes després de la resolució d'aquest primer termini, el CCD obrirà un segon període de presentació de sol·licituds per als destins vacants entre el 10 i el 20 de juliol de 2023.  
  
València, 1 de juny de 2023. El vicerector d'Internacionalització i Comunicació: José Francisco Monserrat del Río.